[{"text_idx": "#000001", "text": "Cynhaliwyd y Cynulliad yn rhithiol dros ddau benwythnos ym mis Mawrth a daeth ynghyd a\u0302 dros 40 o bobl a ddewiswyd ar hap, ac yn gynrychioladol yn ddemograffig, sy\u2019n byw yn y fwrdeistref sirol i drafod y cwestiwn pwysig iawn: \u201cBeth ddylem ni ym Mlaenau Gwent ei wneud i fynd i\u2019r afael a\u0302\u2019r argyfwng hinsawdd mewn ffordd sy\u2019n deg ac yn gwella safonau byw i bawb\u201d"}, {"text_idx": "#000002", "text": "Mabwysiadodd y Cynulliad Hinsawdd bump argymhelliad yn gysylltiedig a\u0302 thrafnidiaeth, tai a gofod gwyrdd, a gafodd dros 80% o gefnogaeth. Cafodd yr argymhellion eu hysgrifennu gan aelodau\u2019r Cynulliad eu hunain a\u2019i seilio ar gyflwyniadau gan arbenigwyr newid hinsawdd."}, {"text_idx": "#000003", "text": "Medrir gweld yr argymhellion a\u2019r adroddiad llawn yn y dolenni cysylltiedig. Cliciwch Yma."}, {"text_idx": "#000005", "text": "Ym mis Medi y llynedd, fe wnaeth y Cyngor ddatgan yn swyddogol fod Argyfwng Hinsawdd ym Mlaenau Gwent. Yr wythnos nesaf, bydd pob cynghorydd bwrdeistref yn cael cyfle i glywed gan aelodau Cynulliad Hinsawdd Blaenau Gwent am eu hargymhellion ac ystyried sut y gallant symud ymlaen a\u0302\u2019r agenda."}, {"text_idx": "#000008", "text": "\u201cRydym yn hollol ymroddedig fel Cyngor i weithio gydag ystod eang o bartneriaid i wneud popeth a fedrwn i ymateb yn lleol i\u2019r broblem fyd-eang hon. Sylweddolwn yr heriau enfawr sydd o\u2019n blaen i gyd wrth geisio diogelu ein hamgylchedd ar gyfer llesiant cenedlaethau\u2019r dyfodol. Dyna pam i ni fel awdurdod lleol ddatgan Argyfwng Hinsawdd a\u2019n bod eisoes wedi dechrau gweithredu drwy ein Cynllun Datgarboneiddio. Aiff y cynllun hwn a\u0302 ni i ddull gweithredu mwy strategol tuag at cyflawni niwtraliaeth carbon drwy flaenoriaethu gwaith mewn nifer o feysydd allweddol o\u2019n gweithrediadau a all, gyda rhai newidiadau, wneud cyfraniad sylweddol tuag at ein nod o fod yn niwtral o ran carbon."}, {"text_idx": "#000009", "text": "\u201cRoedd y bobl yn y Cynulliad Hinsawdd yr un mor angerddol am ein hamgylchedd a bydd eu hargymhellion yn helpu i ganolbwyntio hyd yn oed fwy ar ein meddyliau a dweud wrthym beth yr ystyriant yn allweddol i fynd i\u2019r afael a\u0302\u2019r mater. Diolch i bawb a gymerodd ran am roi eu hamser.\u201d"}, {"text_idx": "#000010", "text": "Cyflwynir yr adroddiad hefyd i Fwrdd Gwasanaethau Blaenau Gwent, gan fod gweithio gyda phartneriaid rhanbarthol yn allweddol i fynd i\u2019r afael a\u0302 materion amgylcheddol."}, {"text_idx": "#000012", "text": "\u201cBydd y symud i sero-net yn golygu newidiadau i fywydau pobl felly mae\u2019n hanfodol fod cymunedau yn deall ac yn cymryd rhan yn y daith. Mae mynd i\u2019r afael a\u0302\u2019r argyfwng hinsawdd yn rhoi cyfle i fynd i\u2019r afael a\u0302\u2019r anghydraddoldeb sy\u2019n bodoli yng Nghymru a gwella bywyd i bawb. Mae\u2019n wirioneddol galonogol gweld ymrwymiad Cyngor Blaenau Gwent, y Bwrdd Gwasanaethau Cyhoeddus yn ehangach a\u2019r cymdeithasau tai i wrando ac ymateb i\u2019r argymhellion gan y Cynulliad."}, {"text_idx": "#000013", "text": "\u201cGobeithiwn y bydd ardaloedd eraill yng Nghymru hefyd yn defnyddio prosesau tebyg i lywio cynlluniau gweithredu ar ddatgarboneiddio.\u201d"}, {"text_idx": "#000015", "text": "\u201cRydym yn hynod falch i fod wedi cymryd rhan yng nghynulliad hinsawdd cyntaf Cymru. Mae\u2019n dangos ei bod yn bosibl dod a\u0302 sampl cynrychioladol o bobl ynghyd \u2013 a mynd i\u2019r afael ag un o\u2019r heriau caletaf sy\u2019n ein hwynebu i gyd \u2013 yr argyfwng hinsawdd. Mae\u2019r broses Cynulliad Hinsawdd yn un sy\u2019n parchu gwahanol safbwyntiau ac yn meithrin ymddiriedaeth. Cafodd y 5 argymhelliad uchaf gefnogaeth lethol o 80% gan aelodau. Mae hyn yn rhoi pwysau a hygrededd i\u2019r argymhellion sy\u2019n anodd eu hanwybyddu. Bu\u2019r broses o gydweithio ar draws cymdeithasau tai, yr awdurdod lleol, sefydliadau cymdeithas ddinesig a dinasyddion yn un gadarnhaol lle cafodd cysylltiadau eu cryfhau ac y cafodd ymddiriedaeth ei adeiladu."}, {"text_idx": "#000016", "text": "\u201cMae\u2019r pedair cymdeithas tai a gefnogodd y Cynulliad Hinsawdd \u2013 Linc Cymru , Cartrefi Melin, Tai Calon ac United Welsh \u2013 yn gweithio i ddatblygu ymateb cydlynol i\u2019r argymhellion. Bydd yr argymhellion yn helpu i lunio ein blaenoriaethau yn y dyfodol ym meysydd allweddol o\u0302l-osod tai.\u201d"}, {"text_idx": "#000020", "text": "Cynhaliwyd y Cynulliad arlein trwy gyfrwng Zoom. Dewiswyd hanner cant o breswylwyr Blaenau Gwent ar hap i fynd i\u2019r afael a\u0302\u2019r cwestiwn:"}, {"text_idx": "#000021", "text": "\u201cBeth y dylid ei wneud ym Mlaenau Gwent i daclo\u2019r argyfwng hinsawdd mewn ffordd sy\u2019ndeg, ac yn gwella safonau byw i bawb?\u201d"}, {"text_idx": "#000023", "text": "Roedd yr aelodau wedi cyfarfod am gyfanswm o 23 awr i glywed tystiolaeth oddiwrth dros 20 arbenigwr gwahanol, i drafod y posibiliadau a chynhyrchu argymhellion ynghylch yr hyn y gallai sefydliadau gwasanaeth cyhoeddus lleol, cymunedau ac unigolion wneud i fynd i\u2019r afael a\u0302\u2019r argyfwng hinsawdd, a gwella bywydau pobl Blaenau Gwent."}, {"text_idx": "#000024", "text": "Yn ystod y cyfnod dysgu, roedd aelodau\u2019r Cynulliad wedi archwilio\u2019r thema\u0301u canlynol:\u2022 Cyflwyniad i newid hinsawdd\u2022 Trafod tegwch a phontio teg\u2022 Sut y mae newid yn digwydd\u2022 Tai \u2013 o\u0302l-osod, adeiladu o\u2019r newydd, tlodi tanwydd, swyddi a sgiliau\u2022 Natur a mannau gwyrdd\u2022 Trafnidiaeth"}, {"text_idx": "#000027", "text": "Sign up to our newsletter"}]